Beograd, 10.6.2020.

Predmet: Obrazac Prijave za takmičenje - izmena

Poštovani Atletski klubovi,

Šaljemo vam obrazac Prijave za takmičenja koji je korigovan na osnovu sugestija atletskih klubova, trenera i TK SAS.

Još jednom vas molimo da isključivo koristite obrazac u prilogu za prijavu takmičara.

**Molimo vas da prijave NE ŠALJETE na starom word obrascu!!!**

Novi obrazac je otključan i moguće je formatirati tabelu kao i kopirati sadržaj ćelija.

**MOLIMO VAS DA NE MENJATE FORMU OBRASCA. PRIJAVE POSLATE NA IZMENJENOM OBRAZCU NEĆE BITI PRIHVAĆENE!!!**

Pri unosu podataka atletičara obratite pažnju da se prezime i ime atletičara unese u zasebne kolone. Takođe, **kada atletičar nastupa na više od jedne disscipline potrebno je u novom redu ponovo upisati podatke atletičara za svaku narednu disciplinu.**

Format za unos teksa je namešten na: **CALIBRI (body), veličina fonta 14.** Molimo vas da u slučaju drugačijeg formatiranja na vašem kompijutere podesite format teksta kako je prethodno navedeno.

Molimo vas da koristite mala slova osim u slučaju prvog slova imena i prezimena, imena grada, kluba ili u formatu određenim padajućim menijem (odnosno sheet-om „ZA UNOS“)

**TEKST SE UNOSI LATINIČNIM PISMOM.** Poslate prijave sa ćiriličnim unosom će biti vraćene.

U slučaju da pri unosu brojeva u bilo koju u kolonu dođe do promene formata molimo vas da te ćelije formatirate kao tekst na sledeći način:

1. Selektujte ćelije u koje se unose brojevi (ili selektujte celu tabele). Pritiskom na desni klik otvoriće se meni iz koga treba da izaberete „FORMAT CELL“ ili „FORMATIRAJ ĆELIJE“. Po otvaranju novog prozora sa leve strane ćete videti listu iz koje treba izabrati „TEXT“ ili „TEKS“ i pritisnuti „OK“.
2. Sada su sve ćelije u formatu teksta i brojeve možete unositi u potrebnom formatu **xx:yy.zz** ili **xx.yy** Molimo vas da umesto zareza kod rezultata unosite tačku (za trke sa rezultatom večim od jednog minuta i dve tačke) i da pored rezultata ne upisujete mernu jedinicu.

U nastavku se nalazi podsetnik za popunjavanje:

ZAGLAVLJE TABELE

* U polje „TAKMIČENJE“ unosi se takmičenje za koje vršite prijavu takmičara. Klikom na polje takmičenje sa desne strane polja će se pojaviti strelica. Klikom na strelicu otvoriće se padajući meni iz koga treba izabrati takmičenje.,
* U polja „DATUM ODRŽAVANJA“ uneti datum oba dana takmičenja zasebno a u slučaju jednodnevnih takmičenja, samo popuniti prvo polje namenjenio za prvi dan takmičenja.
* U polje „KLUB“ uneti pun naziv kluba.
* U polje „SKRAĆENICA“ uneti skraćenicu kluba velikim slovima.
* U polje „SLUŽBENO LICE KLUBA NA TAKMIČENJU“ treba uneti ime i prezime osobe koja zastupa klub na takmičenju.
* U polje „FUNKCIJA SLUŽBENOG LICA“ navesti funkciju osobe navedene u polju „SLUŽBENO LICE KLUBA NA TAKMIČENJU“.
* U polje „ZA ATLETSKI KLUB (OVLAŠĆENO LICE)“ treba uneti ime i prezime ovlašćene osobe koja šalje prijavu ispred kluba.
* U polje „FUNKCIJA OVLAŠĆENOG LICA“ navesti funkciju osobe navedene u polju „ZA ATLETSKI KLUB (OVLAŠĆENO LICE)“.
* U polje“DATUM SLANJA PRIJAVE“ uneti datum u formatu *dd.mm.gggg.*
* U polje „POL“ kliknuti na strelicu sa desne strane polja i iz padajućehg menija izabrati M ili Ž.
* U polje „DISCIPLINA“ uneti jednu od disciplina iz padajućeg menija koji se otvara klikom na strelicu sa desne strane polja.

OSTATAK TABELE

* U polje „TAKMIČARSKI BROJ“ **NE UNOSITI** podatke.
* U polja „PREZIME“ i „IME“ unosite prezime i ime atletičara koji nastupa na takmičenju.
* U polje „GODIŠTE“ unosite samo poslednje dve cifre godine rođenja atletičara. Unos bilo kog drugog formata neće biti dozvoljen.
* U polje „KLUB“ nije moguće uneti podatke. Popunjavanjem polja „SKRAĆENICA“ iz zaglavlja prijave automatski se popunjava i kolona „KLUB“.
* U polje „REZULTAT“ uneti najbolji rezultat atletičara za prijavljenu disciplinu kako je u Raspisu takmičenja to i naznačeno. Umesto zareza u rezultatu uppisivati tačke.
* U polje „TAKMIČENJE“ uneti takmičenje na kom je ostvaren prijavljeni rezultat.
* U polje „MESTO“ uneti mesto na kom je ostvaren rezultat.
* U polje „DATUM“ uneti datum kada je ostvaren rezultat ili datum održavanja takmičenja na kom je ostvaren rezultat.
* U polje „LEGITIMACIJA“ uneti broj takmičarske legitimacije takmičara. Za brojeve legitimacija koje počinju nulama nije ih potrebno uneti. Ukoliko unesete i početne nule neće biti prikazane.
* U polje „STATUS“ pri prvoj prijavi **NE UNOSITI** podatke. Ukoliko vršite korekciju, odjavu ili dopunu prijave potrebno je da pošaljete originalnu prijavu u kojoj ćete za takmičare koje treba odjaviti izabrati iz padajućeg menija u koloni status „ODJAVA“. Ukoliko vršite korekciju prijave (pogrešno uneti podaci), podatke ispravite
* i u koloni status izabrati „KOREKCIJA“. U slučaju dopune prijave, uneti novog atletičara i u koloni status uneti „DOPUNA“.

U slučaju bilo kojih pitanja ili problema sa prijavom možete se obratiti na e-mail adrese:

takmicenja@serbia-athletics.org.rs ili ristov@serbia-athletics.org.rs.

Hvala vam na saradnji.

Takmičarska komisija SAS